Aurélien Tchouaméni. Aurélien Djani Tchouaméni (2000-yil 27-yanvarda tugʻilgan) – fransuz professional futbolchisi, La Liganing Real Madrid klubi va Fransiya terma jamoasi yarim himoyachisi. Yoshlik. Chouaméni Seine-Maritime, Ruan shahrida tugʻilgan, lekin Bordoda, Jironda oʻsgan. Jamoalardagi faoliyati. Bordo. Chouameni 2018-yil 26-iyul kuni UEFA Yevropa ligasining ikkinchi saralash bosqichida Latviyaning „FK Ventspils“ jamoasi ustidan mehmonda 1:0 hisobida gʻalaba qozonilgan oʻyinda, „Bordo“ safida debyutini oʻtkazdi va oʻyinni boshlanishidan 89-daqiqagacha maydonda harakat qildi. 9-avgust kuni oʻzining katta klubdagi faoliyatidagi ilk golini urib, „Bordo“ning Yevropa Ligasi doirasida „Mariupol“ ustidan 3:1 hisobidagi gʻalabasiga hissa qoʻshdi. Monako. 2020-yilning 29-yanvarida Chouameni Liga 1 vakili „Monako“ bilan toʻrt yarim yillik shartnoma imzoladi. Taxminan bir yil klubda oʻynaganidan soʻng, nihoyat 2021-yil 23-yanvarda „Marsel“ga qarshi oʻyinda (3:1) ikkinchi golni kiritib, ligadagi ilk golini rasmiylashtirdi. 2022-yil 14-may kuni jamoa sardori Vissam Ben Yedderga golli uzatmani amalga oshirdi va shu tariqa jamoasining qatorasiga 9-gʻalabasida ishtirok etdi. Real Madrid. 2022-yilning 11-iyunida klublar Chouaméni 2022-yilning 1-iyulida "Real Madrid"ga oʻtishi va olti yillik shartnoma imzolashini eʼlon qildi. Transfer narxi 80 million yevro ekani, qoʻshimcha toʻlovlar tufayli 100 million yevroga yetishi mumkinligi xabar qilingandi. Xalqaro maydondagi karyerasi. Chouaméni asli kamerunlik. 2021-yil 26-avgustda u Fransiya terma jamoasiga birinchi chaqiruvni oldi. 1-sentyabr kuni 2022-yilgi Jahon chempionati saralash bosqichi doirasida Bosniya va Gersegovinaga qarshi oʻyinning 46-daqiqasida Tomas Lemar oʻrniga maydonga tushdi. 2022-yil 25-mart kuni Chouameni milliy terma jamoa safidagi ilk golini Kot-dʼIvuarga qarshi oʻrtoqlik uchrashuvida kiritdi. Mukofotlar. Monako Fransiya Shaxsiy